Tidligt lørdag morgen rullede en 19-årig spirituspåvirket kvinde rundt på taget i sin bil.  Det var et solouheld, og kvinden kom ikke noget til. Uheldet skete klokken 04:23 lørdag morgen da den 19-årige efter en bytur i Hjørring kørte nord på ad hovedvejen fra Hjørring mod Horne. Kvinden var spirituspåvirket og besluttede sig ifølge Nordjyllands Politi på et tidspunkt for at række ud efter sin mobiltelefon med det resultat at kvinden kørte galt og fik bilen til at rulle rundt på taget. Nordjyllands Politi oplyser, at kvinden ikke kom noget til ved uheldet, og at sagen nu betragtes som spirituskørsel.

Referat:
En 19-årig kvinde sigtes nu for spirituskørsel efter hun kørte galt og rullede rundt på taget i sin bil.